سودان-دا 83 نفرین حیاتینی ایتیردیگی داشقین‌لار سببیندن فوق العاده وضعیت اعلان ائدیلیب.
سودانین رسمی خبر آژانسی‌نین (SUNA) وئردیگی معلوماتا گؤره، ناظیرلر شوراسی اؤلکه‌ده لئیسان یاغیش‌لارین سبب اولدوغو سئل فلاکت‌لرینده قئیده آلینان جان و مال ایتکی‌لری و ضررچکن‌لره لازیمی یاردیم‌لارین گؤستریلمه‌سینی موذاکیره ائتمک اوچون توپلانتی کئچیریب.
ناظیرلر شوراسی سئل فلاکت‌لری‌نین باش وئردیگی نیل چایی، جزیره، آغ نیل، باتی کوردوفان، گونئی دارفور و کئسئله ایالت‌لرینده هشدار و فوق العاده وضعیت اعلان ائدیب.
اؤلکه‌نین مرکزی بؤلگه‌لرینده یئرلشن جزیره ایالتینه باغلی مناگیل-ده داشقین‌لارداکی اؤلن و مادی ایتکی‌لره گؤره "فلاکت زوناسی" اعلان ائدیلیب.
جزیزه ایالتی‌نین والیسی ایسماعیل عودالله الاکیپ مناگیل بؤلگه‌سینده داشقین‌لار نتیجه‌سینده 3 میندن چوخ ائوین داغیلدیغینی بیلدیریب.
قئید ائدک کی، ژوئن آیین‌دان بری اؤلکه‌ده داشقین‌لار 83 نفرین حیاتینا سون قویوب.
بیرلشمیش میللت‌لر تشکیلاتی‌نین اینسانی ایشلر ایداره‌سی اؤلکه‌ده لئیسان یاغیش‌لاردان 136 مین نفرین ضرر چکدیگینی آچیقلاییب.
سودان-دا جولای-اوکتبر آیلاریندا تأثیرلی اولان سئل و داشقین‌لار نتیجه‌سینده هر ایل 100-دن چوخ اینسان حیاتینی ایتیریر، اون مین‌لرله ائو، ایش یئری و تاریم اراضیسینه زیان دییر.
